Eberhard Godt

Laksamana Muda Eberhard Godt (15 Ogos 1900 – 13 September 1995) adalah seorang pegawai tentera laut Jerman yang berkhidmat di kedua-dua Perang Dunia I dan Perang Dunia II, dimana beliau memerintah operasi U-boot Kriegsmarine.

Biografi
 Artikel ini menggabungkan maklumat dari artikel yang setara di German Wikipedia

Godt memasuki Kaiserliche Marine pada musim panas 1918 sebagai pegawai kadet dan berkhidmat di atas kapal SMS Schlesien. Selepas perang beliau bertugas di Marinebrigade Ehrhardt. Pada Mac 1920 beliau diterima masuk ke Reichsmarine, menjadi seorang pegawai (Leutnant zur See) pada April 1924. Beliau berkhidmat di atas banyak kapal perang dan pangkalan laut sehingga tahun 1935; apabila beliau bertugas di atas kapal kruiser ringan Emden sebagai adjutan kepada Kapitän zur See Karl Dönitz. Kemudian Korvettenkapitän (Leftenan Komander) Godt ditukarkan ke pasukan U-bot yang baru ditubuhkan; memerintah U-25 semasa Perang Saudara Sepanyol.

Pada Januari 1938 beliau dilantik ke staf komander angkatan U-bot (Führer der Unterseeboote atau FdU), Komodor Dönitz. Pada Oktober beliau menjadi ketua operasi angkatan itu. Beliau meneruskan tugas ini sehingga Januari 1943 apabila mengambil alih seluruh pemerintahan taktikal operasi U-Bot selepas Dönitz menjadi Panglima Besar Kriegsmarine. Pada Mac Godt dinaikkan pangkat ke Konteradmiral (Laksamana Muda) dan dilantik, disamping tugas-tugasnya di  U-bot, ketua bahagian pemerintahan di Markas Besar Tentera Laut. Pada Mei 1945 beliau menjadi POW dan kekal dalam tahanan British sehingga tahun 1947. Pada waktu ini juga beliau memberi keterangan sebagai saksi dalam Perbicaraan Nuremberg.

Selepas perang beliau menulis sejarah operasi-operasi Kriegsmarine dalam Perang Dunia II sebagai anggota Pasukan Sejarah Tentera Laut.

Godt telah meninggal dunia ketika berusia 95 tahun pada 13 September 1995. Pada saat sebelum kematiannya, beliau merupakan  Konteradmiral terakhir Kriegsmarine yang masih tinggal, dan pegawai berbendera terakhir Kriegsmarine yang masih hidup.

Tarikh kenaikkan pangkat
 Seekadett (Kadet Rendah): 1 Julai 1918
 Fähnrich zur See (Pegawai Kadet): 1 April 1922
 Oberfähnrich zur See (Pegawai Kadet Kanan): 1 Oktober 1923
 Leutnant zur See (Pemangku Leftenan Muda): 1 April 1924
 Oberleutnant zur See (Leftenan Muda): 1 Januari 1926
 Kapitänleutnant (Leftenan): 1 Julai 1933
 Korvettenkapitän (Kepten Korvet / Leftenan Komander): 1 April 1937
 Fregattenkapitän (Kepten Frigat / Komander): 1 Julai 1940
 Kapitän zur See (Kepten): 1 September 1942
 Konteradmiral (Laksamana Muda): 1 Mac 1943

Anugerah kebesaran
 Iron Cross (1914)
 Kelas 2 (1918)
 Hanseatic Cross dari Lübeck (1918)
 Pingat Semat Iron Cross (1939)
 Kelas 2
 Iron Cross (1939)
 Kelas 1
 German Cross warna Emas (10 Februari 1942)

Rujukan

Bibliografi

Kelahiran 1900
Kematian 1995
Laksamana Tentera Jerman
U-Boot
Orang Jerman
Perang Dunia Kedua